User talk:Mohamedhagi

Arimaha Soomaliya iyo xal u helidooda

Laga soo bilaabo 1984 tii xiligaas oo uu dawlada kacaanka dalka Soomaaliya xukumi jirtey waxaa jirey kooxo jabhado ku sheeg ah oo ku dhisnaa qaab qabiil oo ay ka mid ahaan kuwan SSDF oo ahayd jabhad hubeysan oo ku abtirsata beesha Majeerteen, SNM oo ahay jabhad lagu maamulo Magac Isaaq iyo mid lagu magacaabo USC oo ka soo jeeda beelaha Hawiye, waxaa kale oo jirta jabhadda lagu magacaabo SPM oo beesha ogaden ka soo jeeda. Isku soo wada duub kuwaas waxay ahaanyeen jabhadihii ka soo horjeedey taliskii military ee General Mohamed Siad Barre, isku soo wada duub waxaa uu hadafkoodu ahaa in ay xukunka ka tuuraan Taliskii Siyaad Barre.Hase ahaatee ma ahayn in ay sameeyaan maamul iyo kala danbeeyn sharci ku dhisan ee waxaa uu ahaa in la dumiyo dawlad dhisan ka dibna beelbeel loo qaysado la kal diro ciidamadii xoogga dalka soomaaliyeed dhamaamtood iyadoo loo adeegsadey hab qabyaaladeed. Waxaa nasiib daro ah in sumcadii iyo magacii Qaranka Soomaaliyeed ay gacanta u gasho kooxo u adeega gumeysiga caalimiga ah iyo Dabadhilifyadiisa,kuwaas oo soo saarey in go`aano lidi ku ah Shareecadda islaamka tan beni aadanimada iyo xeer jimciyadda quruumaha ka dhaxeeysa ku waasoo si ula kac ah u jaray nafsado aan waxba galabsan baabi`iyay dhismihii Qaranku lahaa urursaday hantidii qaran oo guuto iyo maguurtaba isugu jirtey.Isku soo wada duub waxaa ka dhashay barakac, xaalufin iyo ku tagrifal magaca iyo sharafta umada soomaaliyeed ay lahayd. Si kastaba ha ahaatee waxaa lagu andacoonaayay in taliskii Mohamed siayd Bare uu ahaa mid aad u xun hase yeeshee waxayn ku sifoownay maahmaahdii soomaalida oo ahayd kud ka guur ee qanjo u guur.... waxaa is weydiin mudan maxaan ka dhaxalney burburintii dawladda Ay haysanay? aawey hantidii qaranku lahaa aawey beerihii shaqsiyaadku lahaayeen xagee ka baxee waxaa la tagey ayax iyo jiir. waa socdaa....